คุณคะครู หนูมีอาการกรดไหลย้อนแน่นหน้าอก กินอะไรไปก็เหมือนจะไม่ย่อย แล้วก็หายใจไม่อิ่ม เหมือนหายใจถึงคอ มีอาการแบบนี้มา 3-4 วันแล้วค่ะ บ่งบอกถึงอาการอะไรค่ะ แล้วกลางวันเวลาทานอหารเราจะมานั่งอ่านหนังสือเล่นคอมทั้งวันเลยค่ะ ไม่ได้ลุกเป็นสาเหตุไหมคะ
สวัสดีค่ะ อาการหายใจไม่อิ่มอาจเกิดจากกรดไหลย้อน มีโรคทางเดินหายใจเช่นปอดอักเสบ หลอดลมอักเสบ หรือเป็นโรคหัวใจ อาจมีเหนื่อยง่าย ขาบวม หรือเกิดหลังออกกำลังกายหนักๆ ภาวะทางจิตบางชนิดเช่นเครียดหรือกังวลหากมีอาการสัมพันธ์กับการรับประทานอาหารน่าจะเกี่ยวกับกรดไหลย้อนมากที่สุดกรดไหลย้อนคือภาวะที่กรดหรือน้ำย่อยในกระเพาะไหลย้อนกลับมาในหลอดอาหาร จนทำให้เกิดการอักเสบของหลอดอาหาร โดยผู้ป่วยส่วนใหญ่จะรู้สึกแสบร้อนกลางอก เรอเปรี้ยว และคลื่นไส้ ในบางรายอาจมีอาการคล้ายกับเป็นหอบหืดทำให้มีอาการไอ หายใจลำบาก กลืนลำบาก เสียบแหบร่วมด้วยได้การรักษาเน้นที่การปรับพฤติกรรมร่วมกับรับประทานยาลดกรดในกระเพาะร่วมด้วยค่ะ การดูแลตัวเองเบื้องต้น ควรงดรับประทานอาหารมื้อใหญ่ๆ งดรับประทานอาหารรสจัด ของมัน ของทอด รับประทานอาหารให้ตรงเวลา ไม่ควรเข้านอนทันทีหลังรับประทานอาหารแนะนำพบแพทย์ให้ได้การวินิจฉัยที่แน่นอน และรับการรักษาอย่างเหมาะสม หากมีถ่ายดำ อาเจียนเป็นเลือด ถ่ายเป็นเลือด ปวดแน่นท้องมาก น้ำหนักลด รับประทานอาหารได้น้อยลง กลืนลำบากมากขึ้นเรื่อยๆ ควรรีบไปพบแพทย์ค่ะ